
         REPUBLIKA HRVATSKA
         ZAGREBAČKA ŽUPANIJA
                    OPĆINA KRIŽ 
            OPĆINSKI NAČELNIK
KLASA: 363-01/26-01/37
URBROJ: 238-16-03-26-7
Križ, 20. srpnja 2026.

ZAINTERESIRANIM 
GOSPODARSKIM  SUBJEKTIMA

PREDMET:  Uređenje pješačkih staza na mjesnom groblju u Križu 
· Poziv za dostavu ponude

Poštovani,
Naručitelj Općina Križ pokrenuo je postupak nabave za uređenje pješačkih staza na mjesnom groblju u Križu te Vam u skladu s člankom 10. Odluke o provedbi postupaka jednostavne nabave u Općini Križ („Glasnik Zagrebačke županije“ br. 3/25) upućujemo ovaj poziv za dostavu ponude.

Sukladno članku 12. stavku 1. točki 1.a) i b) Zakona o javnoj nabavi (NN 120/16 i 114/22) za nabavu roba i usluga te provedbu projektnih natječaja procijenjene vrijednosti manje od 26.540,00 eura i nabavu radova procijenjene vrijednosti manje od 66.360,00 eura bez PDV-a (tzv. jednostavnu nabavu) Naručitelj ne primjenjuje Zakon o javnoj nabavi.

1. NAZIV I SJEDIŠTE NARUČITELJA:
Naručitelj: 	Općina Križ
	OIB:		94115544733
	Adresa:		Trg Svetog Križa 5, 10314 Križ
	Telefon/fax:	01 2831 510 / 01 2831 523
	URL:		www.opcina-kriz.hr	
e-mail:		info@opcina-kriz.hr

2. PROCIJENJENA VRIJEDNOST NABAVE:
	Procijenjena vrijednost nabave (bez PDV-a) je =38.000,00 EUR-a

3. OPIS PREDMETA NABAVE
Predmet nabave je uređenje pješačkih staza na mjesnom groblju u Križu sukladno tehničkim značajkama i ostalim traženim uvjetima naznačenim u ovom Pozivu za dostavu ponude i njegovim prilozima, odnosno sve sukladno Troškovniku iz Priloga II. ovog Poziva. 

4. TROŠKOVNIK
Predmet nabave detaljno je specificiran u Prilogu II. -  Troškovniku koji je sastavni dio Poziva za dostavu ponude. Predmetnu dokumentaciju ponuditelji su obvezni pažljivo pregledati i upoznati se sa svim zahtjevima Naručitelja te sukladno napomenama i traženim zahtjevima, dostaviti ponudu. 
Pri sastavljanju ponude ne smije se na bilo koji način mijenjati izgled i podatke iz obrasca troškovnika. U troškovnik je potrebno upisati jediničnu cijenu stavke (EUR bez PDV-a), ukupnu cijenu stavke (EUR-a bez PDV-a) koja se izračunava umnoškom jedinične cijene stavke i količine, cijenu ponude bez PDV-a (EUR-a), iznos PDV-a (EUR-a), cijenu ponude s PDV-om (EUR-a). Ponuditelj je obvezan ponuditi sve stavke troškovnika predmeta nabave. 

5. TEHNIČKE SPECIFIKACIJE
Zahtjev tehničke specifikacije predmeta nabave u cijelosti je iskazan u Troškovniku (Prilog II. ovog Poziva na dostavu ponude). 


Ponuditelji su dužni Troškovnik s tehničkim specifikacijama detaljno proučiti i upoznati se sa svim zahtjevima iz istog te sukladno tomu izraditi i dostaviti svoju ponudu.


6. MJESTO ISPORUKE: 
- naselje Križ, mjesno groblje u naselju, kčbr. 181 i 183 k.o. Križ

7. TRAJANJE I UVJETI ZA IZVRŠENJE UGOVORA: 

Rok početka: od dana potpisa ugovora.
Rok završetka: najkasnije do 01. 10. 2026. godine

Urednim završetkom ugovora od strane odabranog ponuditelja smatra se dan kada su ugovorne strane potpisale Zapisnik o primopredaji, kojim se utvrđuje da su radovi uredno izvršeni, da količinom i kvalitetom odgovaraju tehničkim specifikacijama / Troškovniku iz Priloga II. ovog Poziva za dostavu ponude.

8. ROK VALJANOSTI PONUDE: 15 dana 

9. UVJETI  I ZAHTJEVI KOJE GOSPODARSKI SUBJEKT MORA ISPUNITI:
[bookmark: _Hlk126653392]
9.1. uvjeti isključenja:

- potvrda porezne uprave o stanju duga:  ponuditelj je obvezan dostaviti potvrdu porezne uprave o stanju duga ili jednakovrijedni dokument nadležnog tijela države sjedišta gospodarskog subjekta koji ne smije biti stariji od dana objave ovog postupka, kojom se dokazuje da je ponuditelj ispunio sve obveze plaćanja dospjelih poreznih obveza i obveza za mirovinsko i zdravstveno osiguranje.

9.2. dokazi sposobnosti:

9.2.1.  sposobnost za obavljanje profesionalne djelatnosti
Ponuditelj mora dokazati sposobnost za obavljanje profesionalne djelatnosti te kao dokaz dostaviti izvadak iz sudskog, obrtnog, strukovnog ili drugog odgovarajućeg registra države sjedišta gospodarskog subjekta.

9.2.2. tehnička i stručna sposobnost

-popis radova: Ponuditelj mora dokazati da je u godini u kojoj je započeo postupak nabave i tijekom pet godina koje prethode toj godini izvršio radove iste ili slične predmetu nabave čija pojedinačna vrijednost (jedni radovi) mora biti minimalno u visini  procijenjene vrijednosti nabave.

Ponuditelj mora u ponudi dostaviti popis radova izvršenih u godini u kojoj je započeo postupak nabave i tijekom pet godina koje prethode toj godini. Popis sadržava ili mu se prilaže potvrda druge ugovorne strane o urednom izvođenju i ishodu najvažnijih radova.

9.2.3. tehnički stručnjaci
Ponuditelj mora u postupku nabave dokazati da raspolaže s potrebnim ljudskim  resursima i to kako slijedi:
-minimalno 1 (jedan) ovlašteni voditelj građenja građevinske struke.
          
           Za potrebe utvrđivanja okolnosti iz ove točke ponuditelj je dužan  dostaviti:
–– dokaz da je osoba završila preddiplomski sveučilišni studij i stekla akademski naziv sveučilišni prvostupnik (baccalaureus) inženjer odgovarajuće struke ili stručni studij i stekla stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekla najmanje 180 ECTS bodova, odnosno koja je na drugi način propisan posebnim propisom stekla odgovarajući stupanj obrazovanja odgovarajuće struke i dokaz o položenom stručnom ispitu, ili 
–– dokaz da je upisana u imenik voditelja radova Komore, u skladu sa zakonom kojim se uređuje udruživanje u Komoru.

Kao dokaz zaposlenja ponuditelj mora dostaviti elektronički zapis HZMO-a ili jednakovrijedan dokaz o radnopravnom statusu stručnjaka.

Ponuditelj, koji za pojedini rad nema zaposlenu osobu s odgovarajućim stručnim kvalifikacijama, sudjelovanje te osobe u građenju građevine koju gradi može osigurati sklapanjem ugovora o poslovnoj suradnji s drugom pravnom ili fizičkom osobom obrtnikom koja izvodi radove na istoj građevini, registrirana je za obavljanje djelatnosti građenja i ima zaposlenu takvu osobu. U tom slučaju voditelj radova, koji je zaposlenik ponuditelja, obavlja poslove voditelja radova i za drugu pravnu ili fizičku osobu obrtnika s kojom je ponuditelj sklopio ugovor o poslovnoj suradnji.

9.2.4. tehnička oprema

Ponuditelj mora dokazati da za izvršenje predmetnih radova ima na raspolaganju minimalno sljedeću tehničku opremu:
· 1x finišer za asfalt
· 1x bager
· 1x vibro ploča
· 1x rezačica kamena/betona.

Kao dokaz navedenog ponudi je obvezan priložiti (ovisno što je primjenjivo za pojedinog ponuditelja):
-Popis tehničke opreme s detaljnim podacima (marka, model, godina proizvodnje, registarska oznaka ili serijski broj).
-Dokaz o vlasništvu (npr. izvod iz registra dugotrajne imovine, računi o kupnji, prometne dozvole za registrirane strojeve za finišer i bager).
-Ugovori o najmu ili leasingu ako oprema nije u vlasništvu ponuditelja, a koji pokrivaju cijelo vrijeme trajanja planiranih radova.
-Ugovor o poslovno-tehničkoj suradnji ili Izjavu drugog subjekta o stavljanju tehničke opreme na raspolaganje, ako se ponuditelj oslanja na sposobnost drugih subjekata, podugovaratelja ili sl. U izjavi trebaju biti navedeni detaljni podaci o opremi koja se stavlja na raspolaganje (marka, model, godina proizvodnje, registarska oznaka ili serijski broj) te da će ista oprema biti ustupljena za potrebe izvršenja predmetnih radova koji su predmet ove nabave.


10. [bookmark: _Hlk162508264]VRSTA, SREDSTVO I UVJETI JAMSTVA:

a) Jamstvo za ozbiljnost ponude:

Ponuditelj je u ponudi obvezan dostaviti jamstvo za ozbiljnost ponude za slučaj ako:
• odustane od svoje ponude u roku njezine valjanosti;
• ne dostavi dokumente prema zahtjevu Naručitelja
• ne prihvati ispravak računske pogreške;
• odbije potpisati ugovor o javnoj nabavi;
• ne dostavi traženo jamstvo za uredno ispunjenje ugovora.

Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od prethodno navedenih uvjeta. 
Sukladno članku 215. stavku 2. ZJN 2016 jamstvo za ozbiljnost ponude je određeno u apsolutnom iznosu i iznosi: 1.000,00 eura.

Ponuditelji dostavljaju jamstvo za ozbiljnost ponude u obliku zadužnice ili bjanko zadužnice, obje solemnizirane kod javnog bilježnika u skladu s važećim propisima. Jamstvo za ozbiljnost ponude dostavlja se u izvorniku, u papirnatom obliku, na adresu Općine Križ, Trg Svetog Križa 5, 10314 Križ. Izvornik ne smije biti ni na koji način oštećen (bušenjem, klamanjem i sl.).

Sukladno članku 214. stavku 4. ZJN, ponuditelji mogu umjesto dopuštenih oblika jamstava, kao jamstvo za ozbiljnost ponude, izvršiti uplatu novčanog pologa. Novčani polog se uplaćuje na račun naručitelja IBAN: HR4123400091821300009, SWIFT: PBZGHR2X, MODEL: HR68, poziv na broj: 7706-OIB ponuditelja s naznakom „jamstvo za ozbiljnost ponude“. Dokazom o plaćanju novčanog pologa smatraju se i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Novčani polog mora biti vidljiv na računu naručitelja do roka određenog za dostavu ponuda.

b) Jamstvo za uredno ispunjenje ugovora: 
Ponuditelj je dužan u roku od 15 dana od dana sklapanja Ugovora dostaviti bjanko zadužnicu potvrđenu kod javnog bilježnika, popunjenu sukladno Pravilniku o obliku i sadržaju bjanko zadužnice (NN 115/12 i 82/17), u visini od 10% ukupne vrijednosti ugovorenog iznosa bez PDV-a. Naručitelj će dostavljenu bjanko zadužnicu vratiti ponuditelju po ispunjenju ugovornih obveza.           
Ponuditelj je uz ponudu dužan dostaviti Izjavu (Prilog III.) da će, u slučaju da njegova ponuda bude odabrana, dostaviti jamstvo za uredno ispunjenje ugovora.
           
c) [bookmark: _Hlk162508308]Jamstvo za otklanjanje nedostataka u jamstvenom roku 
Odabrani ponuditelj s kojim će biti sklopljen ugovor  je dužan dostaviti jamstvo za otklanjanje nedostataka u jamstvenom roku, za slučaj da u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.
Navedeno jamstvo Ugovaratelj je dužan dostaviti prilikom uredno izvršene primopredaje ili najkasnije 10 dana prije isteka roka trajanja ugovora odnosno jamstva za uredno ispunjenje ugovora na iznos od 10% (deset posto) od vrijednosti ugovora bez PDV-a.
Jamstvo za otklanjanje nedostataka u jamstvenom roku podnosi se u obliku bjanko zadužnice potvrđene kod javnog bilježnika, popunjenu sukladno Pravilniku o obliku i sadržaju bjanko zadužnice (NN 115/12, 82/17, 154/22) ili uplatom novčanog pologa u korist računa Naručitelja.
Ponuditelj je uz ponudu dužan dostaviti Izjavu (Prilog IV.) da će, u slučaju da njegova ponuda bude odabrana, dostaviti jamstvo za otklanjanje nedostataka u jamstvenom roku s trajanjem jamstva navedenim u istoj Izjavi.
         

11. NAČIN IZRADE I NAČIN DOSTAVE PONUDE: 
Ponuda se dostavlja na Ponudbenom listu (Prilog I) i Troškovniku (Prilog II) uz prilaganje svih ostalih priloga i izjava iz ovog Poziva za dostavu ponude, a koje je potrebno dostaviti ispunjene i potpisane od strane ovlaštene osobe ponuditelja te uz prilaganje ostale tražene dokumentacije. Naručitelj neće prihvatiti ponudu koja ne ispunjava sve uvjete i zahtjeve vezane uz predmet nabave iz ovog Poziva.
Ponuda treba sadržavati:
· Ponudbeni list - Prilog I.;
· Troškovnik – Prilog II.;
· Izjava o jamstvu za uredno ispunjenje ugovora - Prilog III.
· [bookmark: _Hlk162508329]Izjava o jamstvu za otklanjanje nedostataka u jamstvenom roku i trajanju jamstva – Prilog IV.
· Svu ostalu dokaznu dokumentaciju traženu ovim Pozivom.
Ponuda se dostavlja: osobno ili poštom ili elektroničkom poštom.

12. ADRESA ZA DOSTAVU PONUDE:
· Adresa dostave ponude: Općina Križ (Pisarnica), Trg Svetog Križa 5, 10 314 Križ;
marija.vuksan@opcina-kriz.hr.
Ponude otvaraju ovlašteni predstavnici naručitelja.
Otvaranje ponuda nije javno (nije obaveza po Zakonu o javnoj nabavi otvarati ponude za jednostavne nabave).

13. ROK ZA DOSTAVU PONUDE:
· Rok za dostavu ponude: ponudu je potrebno dostaviti zaključno s danom 28. srpnja 2026. godine.

14. NAZNAKA DA CIJENA MORA BITI ISKAZANA U VAŽEĆOJ VALUTI I PISANA   
     BROJEVIMA:
· Ponuditelj dostavlja ponudu s cijenama u EUR-ima; cijena ponude piše se brojkama; cijena ponude izražava se za cjelokupni predmet nabave
· Cijena ponude  (odredbe o cijeni ponude): u cijenu ponude bez PDV-a uračunavaju se svi troškovi i popusti ponuditelja; cijenu ponude potrebno je prikazati na način da se iskaže redom: cijena ponude bez PDV-a, iznos PDV-a te cijena ponude sa PDV-om; 
· Cijena ponude bez PDV-a je zbroj svih ukupnih vrijednosti stavki troškovnika (bez PDV-a), koje se izračunavaju kao umnožak jedinične cijene (bez PDV-a) i količine stavke.
· Jedinične cijene kao i cijena ponude su nepromjenjive.

15. KRITERIJ ODABIRA PONUDA: najniža cijena ponude koja ispunjava sve uvjete i zahtjeve iz ovog Poziva.

Kriterij odabira ponude je ekonomski najpovoljnija ponuda (ENP). 
 Ako su dvije ili više valjanih ponuda jednako rangirane prema kriteriju za odabir ponude, naručitelj   
 će odabrati ponudu koja je zaprimljena ranije.

Kriteriji za odabir ekonomski najpovoljnije ponude i njihov relativan značaj:

	Redni broj
	Kriterij
	Broj bodova

	1.
	Cijena ponude (CP)
	80 bodova

	2.
	Jamstveni rok (JR)
	20 bodova

	
	Maksimalni broj bodova
	100 bodova



Formula po kojoj se izračunava ekonomski najpovoljnija ponuda je:
                                          UBB = CP + JR
UBB = ukupan broj bodova
CP  = broj bodova za ponuđenu cijenu sa PDV-om
JR = broj bodova za kriterij jamstvenog roka za otklanjanje nedostataka


1. Financijski kriterij-cijena ponude (CP) (maksimum 80 bodova)
Bodovna vrijednost prema ovom kriteriju izračunava se prema slijedećoj formuli:
CP = (Cmin/Cp) x 80
gdje je:
CP - bodovi po kriteriju cijene
Cp - cijena iz ponude ponuditelja koja se ocjenjuje (s PDV-om)
Cmin - najniža cijena od svih ponuđenih valjanih ponuda (s PDV-om)

Maksimalan broj bodova koji ponuditelj može dobiti prema ovom kriteriju je 80.

2. Nefinancijski kriterij - Jamstveni rok (JR) (maksimum 20 bodova) 

	Kriterij JR
	Vremensko razdoblje trajanja jamstva
	Bodovi

	Duljina trajanja jamstva za otklanjanje nedostataka u jamstvenom roku
	2 godine
	0

	
	3 godine
	10

	
	 4 godine
	15

	
	5 godina
	20



Navedeni kriterij (JR) se dokazuje prilaganjem ispunjenog, potpisanog i ovjerenog Priloga IV. Izjava o jamstvu za otklanjanje nedostataka u jamstvenom roku i trajanju jamstvenog roka. 

16. KONTAKT OSOBA, BROJ TELEFONA I ADRESA ELEKTRONIČKE POŠTE KONTAKT OSOBE:
· Kontakt osoba naručitelja je Marija Vuksan; 01/2831-517
· Adresa elektroničke pošte: marija.vuksan@opcina-kriz.hr.

17. OSTALO
· Ugovor - nakon provedenog postupka s ponuditeljem će se sklopiti ugovor o uređenju pješačkih staza na mjesnom groblju u Križu;
· rok, način i uvjeti plaćanja: 30 dana od dana zaprimanja računa  na Urudžbenom zapisniku 
     Općine Križ; račun se dostavlja putem servisa Financijske agencije e-Račun za državu;
· Obavijesti i pojašnjenja u vezi predmeta nabave: kontakt osoba – Marija Vuksan, 01/2831-517, 
 	marija.vuksan@opcina-kriz.hr; tehničke specifikacije: Žarko Gambiroža, 01/2831-522,    
     zarko.gambiroza@opcina-kriz.hr ; 
· Obavijest o rezultatima predmetne nabave: Odluku o odabiru Naručitelj bez odgode 	dostavlja svim ponuditeljima na dokaziv način, osim ponuditeljima koji nisu pravovremeno 	dotavili ponude.
[bookmark: _Hlk109306075]
OPĆINSKI NAČELNIK OPĆINE KRIŽ:
Marko Magdić, mag.oec.

image1.jpeg




